Манусис е роден в 1793 година в западномакедонското градче Сятища. Учи в Будапеща и в университетите в Лайпциг и Гьотинген. За известно време е задържан от австрийските власти за действията си в полза на въстанието в Гърция. През 1828 г. е в Италия, където продължава обучението си по история и археология, а по-късно се завръща в Гърция, където първоначално работи като съдия и кралски комисар в Светия синод (1835 – 1843). От създаването на Атинския университет в продължение на двадесет години (1840-1858) е преподавател по обща история. В 1845 година е избран за ректор на университета.